Document ID: /roh_data/filtered/fineweb-2-filterrobots_roh.jsonl.gz/2391

En l'industria da hightec u la medischina vegn duvrà adina pli savens oligoelements. Nua che quels elements van a finir n'è betg vegnì intercurì fin uss. Bler – sche era betg tut – arriva en l'aua persa. En in studi è quai uss per l'emprima giada vegnì guardà en detagl.
Metals grevs en l'aua persa
Calculà sin la Svizra e sin l'entir onn vegnan ils perscrutaders sin radund trais tonnas argient, 43 kilos aur, ina tonna gadolinium u er 1,5 tonnas neodym. Uschia communitgescha l'institut. Da reciclar quai na renda betg e per l'ambient na sajan questas concentraziuns nagin privel
En parts dal Grischun ed il Vallais datti en l'aua persa autas concentraziuns d'arsen. Ed en singuls lieus en il Tessin è la concentraziun d'aur en lozza da serenera uschè auta ch'i rendess da reciclar quai. Declerar quai pon ins cun la raffinaria d'aur en questas regiuns.
RR novitads 09:00